Odd Bergh
Store norske leksikon,Sport og spill,Friidrett,Hopp
Odd Bergh var en norsk friidrettsutøver og idrettsleder. Bergh tok seks NM-titler i lengde (4) og tresteg (2) i perioden 1960 til 1964. I 1964 ble han tildelt kongepokalen. I tillegg vant Bergh tre NM-gull i stafett. I 1962 satte han norsk rekord i tresteg med 15,63 meter.
Som utøver representerte Bergh hovedsakelig Sportsklubben Freidig i Trondheim. Etter sin aktive karriere var Bergh sentral som trener og leder i friidretten i Tønsberg. Han hadde i en årrekke aktive roller i Norges Friidrettsforbund, blant annet som landslagssjef i årene 1979-1983. Bergh ble tildelt Kongens fortjenestmedalje i 2001 for sin innsats for idretten. Les mer i Store norske leksikon friidrett lengdehopp tresteg